Inštitut IPSA

V čuječnost in sočutje usmerjena integrativna psihoterapija (MCIP)
2026-03-27 - 2028-03-17 | Inštitut IPSA, Stegne 7, Ljubljana, 1000, Slovenija
Vodji izobraževanja:
Prof. dr. Gregor Žvelc in Doc. dr. Maša Žvelc
O usposabljanju
Usposabljanje iz MCIP je napredno psihoterapevtsko usposabljanje, namenjeno psihoterapevtom z že uveljavljeno prakso psihoterapije ali svetovanja. Namenjeno je certificiranim psihoterapevtom in specializantom/edukantom psihoterapije, ki delajo s klienti pod supervizijo vsaj tri leta.
Usposabljanje obsega 120 ur strokovnega izobraževanja na leto. Program vključuje predavanja, predstavitve primerov, prikaze v živo, relacijski skupinski proces, supervizirano prakso veščin v malih skupinah ter analizo transkriptov psihoterapije.
Urnik je dostopen na naslednji povezavi: https://www.ipsa.si/wp-content/uploads/2026/02/MCIP-URNIK-PRVI-LETNIK-20262027-.pdf
Usposabljanje vodi do certifikata iz v čuječnost in sočutje usmerjene integrativne psihoterapije (MCIP), ki ga podeljuje Inštitut za integrativno psihoterapijo in svetovanje. Ure usposabljanja se priznavajo tudi v okviru mednarodne in evropske zveze za integrativno psihoterapijo (IIPA, EAIP). Omogoča tudi nadaljevanje študija v smeri pridobitve osnovnega certifikata iz integrativne psihoterapije za posameznike, ki imajo zaključen študij iz drugega psihoterapevtskega pristopa.
Izobraževanje bo potekalo v angleškem jeziku (v živo na Inštitutu IPSA in na daljavo).
Prva delavnica bo potekala od 27. do 29. marca 2026.
Prijave
Prijave zbiramo do zapolnitve prostih mest. Prednost imajo kandidati z izpolnjenimi pogoji, ki se prijavijo prej. Šolnina za prvo leto znaša 2.400 € + 22 % DDV, plačljiva v petih obrokih.
Za prijavo na usposabljanje prosim pošljite naslednje dokumente na e-naslov prijave@ipsa.si:
– življenjepis (CV),
– dokazilo o certifikatu iz psihoterapije ali
– dokazilo, da opravljate psihoterapevtsko prakso pod redno supervizijo vsaj tri leta (status edukanta/specializanta psihoterapije).
Po prejeti prijavi vam bomo poslali nadaljnje informacije v zvezi s postopkom vpisa.
Več informacij je na voljo na: https://www.ipsa.si/sl/course/mcip/ ali v PDF zloženki
